LIETUVOS RESPUBLIKOS APLINKOS MINISTRAS

ĮSAKYMAS

DĖL GRAŽUTĖS REGIONINIO PARKO DIREKCIJOS PROJEKTO EEE-LT03-AM-01-K-01-009 GRĄŽINTINŲ LĖŠŲ

2017 m. birželio 29 d. Nr. D1-569

Vilnius

Vadovaudamasis Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3. ir 8.3 papunkčiais, 2009–2014 m. Europos ekonominės erdvės ir Norvegijos finansinių mechanizmų programų ir projektų finansavimo ir įgyvendinimo taisyklių, patvirtintų Lietuvos Respublikos finansų ministro 2012 m. balandžio 11 d. įsakymu Nr. 1K-135 „Dėl 2009–2014 m. Europos ekonominės erdvės ir Norvegijos finansinių mechanizmų įgyvendinimo Lietuvoje“, 13.24 punktu, 2017 m. birželio 1 d. viešosios įstaigos Centrinės projektų valdymo agentūros (toliau – CPVA) pateikta siūlomų grąžinti lėšų forma Nr.3 ir atsižvelgiant į tai, kad projekto vykdytojas deklaravo išlaidas, kurias CPVA pripažino tinkamomis, tačiau projekto vykdytojas, gavęs apmokėjimą iš iždo, nepateikė šių išlaidų apmokėjimo dokumento ir pranešė raštu CPVA, kad šių išlaidų neapmokės:

1.	N u s t a t a u:

1.1. grąžintiną projekto vykdytojui išmokėtą lėšų dalį – 2525,80 Eur (du tūkstančius penkis šimtus dvidešimt penkis eurus aštuoniasdešimt euro centų), iš jų 2146,93 Eur (du tūkstančiai šimtas keturiasdešimt šeši eurai devyniasdešimt trys euro centai) – Europos ekonominės erdvės finansinio mechanizmo lėšos, 378,87 Eur (trys šimtai septyniasdešimt aštuoni eurai aštuoniasdešimt septyni euro centai) – bendrojo finansavimo lėšos, išskaičiuoti iš projekto vykdytojo teikiamo galutinio mokėjimo prašyme nurodytos sumos;

1.2. šis įsakymas įsigalioja kitą dieną po paskelbimo Teisės aktų registre.

2.	Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Aplinkos ministras	Kęstutis Navickas

Parengė

Sigita Alčauskienė